पुराना गोवा
पुराना गोवा (Old Goa) भारत के गोवा राज्य के उत्तर गोवा ज़िले की तिस्वाड़ी (इल्हास) तालुका में मांडवी नदी के दक्षिणी तट पर स्थित एक ऐतिहासिक नगर है। यह 16वीं शताब्दी से 18वीं शताब्दी तक पुर्तगाली भारत की राजधानी थी। 18वीं शताब्दी में प्लेग के फैलने के कारण पुर्तगाली उपनिवेशी सरकार को राजधानी बदलनी पड़ी। वर्तमान में यह एक युनेस्को विश्व धरोहर स्थल है और गोवा राज्य की राजधानी, पणजी, से लगभग 10 किमी पूर्व में स्थित है।